stanford-oval/wikipedia huggingface dataset:
Ronna McDaniel

Ronna McDaniel
Ronna Romney McDaniel (s. 19. tammikuuta 1973 Austin, Texas) on yhdysvaltalainen republikaanivaikuttaja.
McDaniel on George Romneyn lapsenlapsi ja Mitt Romneyn veljentytär. Hän kampanjoi setänsä hyväksi ja nousi tämän jälkeen johtohahmoksi Michiganin republikaanipuolueessa. Vuonna 2014 hänestä tuli Republikaanien kansallisen komitean jäsen ja vuonna 2015 Michiganin osavaltiotason puoluepuheenjohtaja. Yhdysvaltain presidentinvaaleissa 2016 McDaniel tuki Donald Trumpin ehdokkuutta. Vuonna 2017 Trump valitsi hänet Reince Priebusin seuraajaksi puolueen kansallisen komitean johdossa ja kansallinen komitea ratifioi päätöksen. McDaniel on esittänyt vahvoja julkisia kannanottoja Trumpin puolesta.
Maaliskuun puolessavälissä 2020 McDaniel jättäytyi Yhdysvaltoihin levinneen koronaviruspandemian yhteydessä omaehtoiseen karanteeniin oireiltuaan, mutta sai negatiivisen koronavirustestituloksen. 2. lokakuuta 2020 Republikaaninen kansallinen komitea ilmoitti hänen saaneen positiivisen koronavirustestituloksen 30. syyskuuta. Tätä edelsi hänen perheenjäsenensä sairastumisen toteaminen. McDaniel jäi kotiinsa Michiganiin eikä siten mennyt paikalle Yhdysvaltain presidentinvaalien 2020 alla Clevelandissa Trumpin ja Joe Bidenin välillä järjestettyyn väittelyyn.
Aiheesta muualla

Kuvia tai muita tiedostoja aiheesta Ronna McDaniel Wikimedia Commonsissa
Ruostenaama-aratti

| Ruostenaama-aratti |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Ruostearatit Hapalopsittaca
Laji::  amazonina
Kaksiosainen nimi
 Hapalopsittaca amazonina  (Des Murs), 1845 
Katso myös
   Ruostenaama-aratti Wikispeciesissä   Ruostenaama-aratti Commonsissa 
Infobox OKNimi-testi OKIUCN-testi OK: 
Ruostenaama-aratti (Hapalopsittaca amazonina) on eteläamerikkalainen papukaija. Sen elinympäristö käsittää Kolumbian Andien itärinteet ja Venezuelan luoteisosan Andit. Siitä tunnetaan kolme alalajia. Lajin holotyypin kuvaili Marc Athanese Parfait Oeillet Des Murs Bogotásta 1845.
Rory Culkin

Rory Culkin
Rory Hugh Culkin (s. 21. heinäkuuta 1989) on yhdysvaltalainen näyttelijä. Näyttelijät Macaulay Culkin ja Kieran Culkin ovat hänen veljiään.
Filmografia

Riku Rikas (Richie Rich, 1994)
Väärät ystävät (You Can Count on Me, 2000)
Signs (2002)
Mieletön matka (Igby Goes Down, 2002)
It Runs in the Family (2003)
Mean Creek (2004)
The Zodiac (2005)
Ilopilleri (The Chumscrubber, 2005)
Down in the Valley (2005)
The Night Listener (2006)
Chasing 3000 (2008)
Lymelife (2009)
Scream 4 (2011)
Twelve (2012)
Jack Goes Home (2016)
Lords of Chaos (2018)
Aiheesta muualla

Rory Culkin Internet Movie Databasessa. (englanniksi)
Pikku Koirajärvi (Ylitornio)

| Pikku Koirajärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°28′27″N, 24°40′46″E
Vesistöalue ja valuma-alueen tietoja
Laskujoki:  Koiraoja 
Järvinumero:  67.988.1.002
Mittaustietoja
Pinnankorkeus:  150 m  
Rantaviiva:  0,482 km  
Pinta-ala:  1,158 ha  
Saaria:  ei saaria 
 fiPikku Koirajärvi 
Pikku Koirajärvi  on Lapissa Ylitorniolla Meltosjärven kylän lähellä sijaitseva lampi.
Maantietoa

Lammen pinta-ala on 1,2 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Meltosjoen valuma-alueella (67.98), jonka Rompaanojan valuma-alueeseen (67.988) se kuuluu. Lammen vedenpinnan korkeus on 150 metriä mpy.
Ristijärven kirkonkylä

| Ristijärven kirkonkylä |
| --- | --- |
 Ristijärven kirkonkylä
 Koordinaatit: 64.5051°N, 28.2118°E 
Valtio:  Suomi
Maakunta:  Kainuu
Kunta:  Ristijärvi
Hallinto:  
 – Asutustyyppi:  kirkonkylä, taajama
Pinta-ala:  
 – Kokonaispinta-ala:  2,24 km²
Väkiluku (2021):  508
 – Väestötiheys:  226,8 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2021 mukaiset. 
Infobox OKVirheellinen NIMI-arvo: 
Ristijärven kirkonkylä on kirkonkylä ja Ristijärven kunnan keskustaajama Kainuun maakunnassa.  Kirkonkylä sijaitsee Hyrynsalmen reitin Emäjoen varrella ja Ristijärven etelärannalla. Ristijärven kirkonkylän lähin kaupunki on Kajaani, joka sijaitsee maanteitse 42 kilometriä kirkonkylästä lounaaseen.
Tilastokeskuksen taajama-aluerajauksen mukaan vuoden 2021 lopussa Ristijärven kirkonkylän pinta-ala oli 2,24 neliökilometriä ja väkiluku 508. Kirkonkylä on Ristijärven ainoa taajama. Tilastollinen taajamarajaus voi poiketa virallisesta kunnanosien rajauksesta.
Paikannimi Ristijärvi on esiintynyt alkuaan järveä tarkoittavana sanana kirjallisissa lähteissä ensimmäisiä kertoja muodoissa Risti iärfuen niemi (1555), Risti wesj (1569) ja Ristierffui (1570). Nimi viittaa järven muotoon - Koirasalmesta tarkasteltuna järvi on nelihaarainen.
Vuonna 1786 perustettuun Hyrynsalmen seurakuntaan liitettiin tuolloin myös Ristijärven seutu. Vuonna 1804 Ristijärvestä tuli kappeliseurakunta. G. af Sillénin suunnittelema Ristijärven kirkko valmistui 1807. Väkiluku kasvoi merkittävästi 1800-luvulla. Itsenäiseksi seurakunnaksi Ristijärvi erotettiin periaatteessa vuonna 1898; käytännössä ero toteutui 1923.
Ristijärven kirkonkylässä sijaitsevat kirkon ohella muun muassa kunnantalo, samassa rakennuksessa toimiva Ristijärven kirjasto, Ristijärven keskuskoulu (luokka-asteet 0-9 eli esiopetuksesta yläkouluun), monitoimikeskus Virtaala ja Ristijärven terveysasema.
Ristijärven kirkko.
Kirkonkylän keskusraittia Aholantietä.
Pesäpallon SM-sarja 1933

Pesäpallon SM-sarja 1933 oli SM-sarjan 12. kausi. Mestaruuden voitti Riihimäen Pallonlyöjät .
Suursarja

Suursarjan taulukot ja pelatut ottelut.
Suursarja > Itälohko

| Joukkue | O | V | T | H | Juoksut | Pts | LMV | VPL | HP | EK |
| --- | --- | --- | --- | --- | --- | --- | --- | --- | --- | --- |
| Lahden Mailaveikot | 6 | 5 | 1 | 0 | 47–7  | 11 |  | 5–0 | 7–2 | 22–1 |
| Viipurin Pallonlyöjät | 6 | 3 | 1 | 2 | 28–18 | 7 | 1–1 |  | 6–2 | 14–4 |
| Haminan Palloilijat | 6 | 3 | 0 | 3 | 24–28 | 6 | 3–5 | 6–3 |  | 7–4 |
| Enson Kisailijat | 6 | 0 | 0 | 6 | 12–58 | 0 | 0–7 | 0–4 | 3–4 |  |
Suursarja > Länsilohko

| Joukkue | O | V | T | H | Juoksut | Pts | RPL | HPL | TPV | PT |
| --- | --- | --- | --- | --- | --- | --- | --- | --- | --- | --- |
| Riihimäen Pallonlyöjät | 6 | 4 | 1 | 1 | 27–14 | 9 |  | 1–1 | 2–0 | 6–4 |
| Helsingin Pallonlyöjät | 6 | 4 | 1 | 1 | 27–16 | 9 | 2–7 |  | 12–1 | 2–1 |
| Toijalan Pallo-Veikot | 6 | 2 | 0 | 4 | 21–36 | 4 | 7–5 | 6–9 |  | 4–7 |
| Helsingin Pallo-Toverit | 6 | 1 | 0 | 5 | 13–22 | 2 | 0–6 | 0–1 | 1–3 |  |
Enson Kisailijat ja Helsingin Pallo-Toverit putosivat sarjasta. Joukkuemäärää kasvatettiin kuitenkin 8:sta 12:een ja joukkueet pääsivät keväällä karsimaan takaisin Suursarjaan. Molemmat myös onnistuivat paikkansa lunastamaan.
Salo-Uskelan suojeluskunta (B-sarjan mestari) ja Sortavalan Palloseura nousivat suoraan vuoden 1934 Suursarjaan.
Loppuottelu

| Riihimäen Pallonlyöjät – Lahden Mailaveikot  |
| --- | --- | --- | --- |
| 17.9. Riihimäki | RPL | LMV | 2-0 |
| 24.9. Lahti | LMV | RPL | 3-1 |
| 8.10. Helsinki | RPL | LMV | 1-0 |
Riihimäen Pallonlyöjät voitti Suomen mestaruuden yhteistuloksella 4-3
Mestarijoukkue

Laukkanen, Olavi Jalo
Harvela, Pasi Kullervo
Karvonen, Klaus Johannes
Karvonen, Valfrid Henrik
Veikko Koski
Kae (Kajander), Paavo Erkki Olavi
Paul Frederiksen
Esko Vitikainen
Luomi, Tauno Aleksanteri
Aaltonen, Erne Tuure
Eero Skogster
Saarinen
Hopeajoukkue

Olli Veijola
Aarne Mantere
Antti Heinonen
Lauri Valonen
Pertti Harvela
Paavo Nuotio
Taito Siivonen
Tauno Byckling
Mauno Heinonen
Walfrid Resch
Paavo Mäkinen
Naisten SM

Naiset ratkaisivat mestaruuden pudotuspelein. Finaaliin selvisivät Tampereen Pyrintö ja Lahden Mailaveikot. Ensimmäinen ottelu pelattiin 18. syyskuuta Tampereella ja siinä Pyrintö otti jo ratkaisevan tuntuisen eron juoksuin 16-7. 24. syyskuuta Lahdessa emäntäjoukkue voitti 5-3, mutta mestaruus matkasi Tampereelle yhteisjuoksuin 19-12.
Kilpailuun osallistui kaikkiaan 23 seuraa, jotka jaettiin kahteentoista alkulohkoon hyvin epätasaisesti. Ottelut 3.kierroksesta eteenpäin:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  | 20. elokuuta | 20. elokuuta |   |   |  |  |   |   |  |  |
|  | 20. elokuuta | 20. elokuuta |   |   |  |  |   |   |  |  |
|  |  Pieksämäen Palloilijat |  4 |   |   |  |  |   |   |  |  |
|  |  Pieksämäen Palloilijat |  4 |   |   | 3. syyskuuta | 3. syyskuuta |   |   |  |  |
|  |  Lahden Mailaveikot |  7 |   |   | 3. syyskuuta | 3. syyskuuta |   |   |  |  |
|  |  Lahden Mailaveikot |  7 |   |   |  Lahden Mailaveikot |  15 |   |   |  |  |
|  | 20. elokuuta | 20. elokuuta |   |   |  Lahden Mailaveikot |  15 |   |   |  |  |
|  | 20. elokuuta | 20. elokuuta |   |   |  Viipurin Pallonlyöjät |  6 |   |   |  |  |
|  |  Viipurin Pallonlyöjät |  9 |   |   |  Viipurin Pallonlyöjät |  6 |   |   |  |  |
|  |  Viipurin Pallonlyöjät |  9 |   |   |  |  |   |   | Kaksoisottelu | Kaksoisottelu |
|  |  Joensuun Kalevaiset |  3 |   |   |  |  |   |   | Kaksoisottelu | Kaksoisottelu |
|  |  Joensuun Kalevaiset |  3 |   |   |  |  |   |   |  Tampereen Pyrintö |  19 |
|  | 20. elokuuta | 20. elokuuta |   |   |  |  |   |   |  Tampereen Pyrintö |  19 |
|  | 20. elokuuta | 20. elokuuta |   |   |  |  |   |   |  Lahden Mailaveikot |  12 |
|  |  Haminan Palloilijat |  1 |   |   |  |  |   |   |  Lahden Mailaveikot |  12 |
|  |  Haminan Palloilijat |  1 |   |   | 27. elokuuta | 27. elokuuta |   |   |  |  |
|  |  Helsingin Pallonlyöjät |  10 |   |   | 27. elokuuta | 27. elokuuta |   |   |  |  |
|  |  Helsingin Pallonlyöjät |  10 |   |   |  Helsingin Pallonlyöjät |  2 |   |   |  |  |
|  | 27. elokuuta | 27. elokuuta |   |   |  Helsingin Pallonlyöjät |  2 |   |   |  |  |
|  | 27. elokuuta | 27. elokuuta |   |   |  Tampereen Pyrintö |  4 |   |   |  |  |
|  |  Tampereen Pyrintö |  15 |   |   |  Tampereen Pyrintö |  4 |   |   |  |  |
|  |  Tampereen Pyrintö |  15 |   |   |  |  |   |   |  |  |
|  |  Kurikan Ryhti |  2 |   |   |  |  |   |   |  |  |
|  |  Kurikan Ryhti |  2 |   |   |  |  |   |   |  |  |
Mestarit: Aino Liimatainen, Liisa Salmi, Laina Lahtinen, Suoma Kaipola, Tarja Vahlman, Valma Hakala, Eeva Peltonen, Majlis Arasalo (Ahlfors), Marjatta Lindstedt, Greta Keintola (o.s. Helminen), Marjatta Lietsamo.
Robert Kahn

Robert Kahn voi tarkoittaa ainakin seuraavia:
Robert Kahn (1865–1951), saksalainen säveltäjä
Robert E. ”Bob” Kahn (s. 1938), tietotekniikan asiantuntija, joka tunnetaan yhtenä internetin kehittäjistä
Robert Kahn eli Bob Kane (1915–1998), Batmanin luojana tunnettu yhdysvaltalainen sarjakuvataiteilija.
Robert K. Jarvik

Robert K. Jarvik (s. 11. toukokuuta 1946) on yhdysvaltalainen tiedemies, tutkija ja yrittäjä, joka tunnetaan roolistaan Jarvik-7-tekosydämen kehittämisessä.
Jarvik syntyi Midlandissa, Michiganissa 11. toukokuuta 1946. Hän aloitti opintonsa Syracusen yliopistossa ja suoritti lääketieteen maisterin tutkinnon New Yorkin yliopistosta. Hän jatkoi opintojaan lääketieteen parissa, ja vuonna 1976 hän valmistui lääketieteen tohtoriksi Utahin yliopistosta.[lähde? ]
Jarvikin ura alkoi vuonna 1971 yhteistyöstä Willem Johan Kolffin kanssa, joka oli kehittänyt ensimmäisen keinotekoisen munuaisen. Tämä yhteistyö johti Jarvikin kiinnostuksen heräämiseen keinotekoisiin sydämiin. Hän työskenteli useiden vuosien ajan kehittääkseen Jarvik-sydämen, joka oli ensimmäinen toimiva keinotekoinen sydän.[lähde? ]
Jarvik-sydän oli merkittävä keksintö sydänsiirtojen historiassa, sillä se tarjosi mahdollisuuden pelastaa potilaita, joiden sydänsairaus oli edennyt niin pitkälle, ettei elinsiirto ollut enää mahdollista. Jarvik-sydän toimi tehokkaasti useissa kokeissa, ja se johti lopulta siihen, että ensimmäinen keinotekoinen sydän asetettiin potilaaseen vuonna 1982.[lähde? ]
Jarvik on ollut naimisissa kahdesti. Hänellä on poika ja tytär ensimmäisen vaimonsa, saltlakecityläisen kirjailijan ja toimittajan Elaine Jarvikin kanssa.[lähde? ] Hänen toinen vaimonsa on tietokirjailija ja toimittaja Marilyn vos Savant, jonka kanssa hän on ollut naimisissa vuodesta 1987 lähtien.
Jarvik on saanut muun muassa Albert Laskerin kliinisen lääketieteen palkinnon ja National Medal of Technology and Innovation -palkinnon.
Robert K. Selander

Robert K. Selander (21. heinäkuuta 1927 Garfield, Utah – 14. kesäkuuta 2015) oli yhdysvaltalainen mikrobiologi, evoluutiobiologi ja ornitologi.
Selander opiskeli Utahin yliopistossa Salt Lake Cityssä, josta valmistui filosofian maisteriksi vuonna 1951. Vuonna 1956 hän valmistui tohtoriksi Kalifornian yliopistossa Berkeleyssä. Hän toimi Austinissa Texasin yliopiston eläintieteen  professorina vuosina 1956–1974, Rochesterin yliopiston biologian osaston professorina 1974–1987 ja Pennsylvanian valtionyliopiston biologian osaston professorina 1987–1999.
Selander oli perehtynyt varsinkin salmonellan ja muiden bakteerien biologiaan. Hänet palkittiin monilla kansallisilla kunnianosoituksilla ja palkinnoilla ja hän oli useiden tieteellisten seurojen jäsen.
Pokémon Mystery Dungeon

Pokémon Mystery Dungeon: Blue Rescue Team -pelin kansi
Pokémon Mystery Dungeon on Pokémon -videopelisarja, johon kuuluu tällä hetkellä kuusi versiota: Red Rescue Team ja Blue Rescue Team sekä Explorers of Time, Explorers of Darkness ja Explorers of Sky sekä Gates To Infinity ja Super Mystery Dungeon. Pelit Blue, Time, Darkness ja Sky on tarkoitettu Nintendo DS:lle ja Red Game Boy Advancelle. Pelisarjan viides versio, Gates To Infinity, ja kuudes versio, Super Mystery Dungeon, julkaistiin Nintendo 3DS:lle.
Pelisarjan seitsemäs versio, Rescue Team DX, on uudelleen tehty peli alkuperäisistä Red ja Blue Rescue Team peleistä. Peli julkaistiin vuoden 2020 alkupuolella Nintendo Switch:lle.
Red ja Blue -versiot

Red ja Blue -peleissä pelaaja huomaa muuttuneensa Pokémoniksi, ja hän saa kuulla ensimmäiseltä tapaamaltaan Pokémonilta maailman joutuneen kaaoksen valtaan. Pelaaja päättää muodostaa pelastusryhmän tapaamansa Pokémonin kanssa, pelastaakseen kaaoksen takia pulaan jääneitä Pokémoneja ja selvittääkseen kuinka muuttua takaisin ihmiseksi. Vastassa ovat niin "Mystery Dungeoneissa" tavattavat villit Pokémonit, kuin myös vastustava pelastusryhmä, "Team Meanies", jonka muodostavat Gengar, Ekans ja Medicham. Tarinan edessä pelastusryhmään liittyy lisää Pokémoneja, joilla kaikilla pääsee läpipeluun jälkeen pelaamaan. Mystery Dungeon on myös ensimmäinen Pokémon-peli, jossa selviää mitä Pokémonit todella puhuvat.
Time, Darkness ja Sky -versiot

Time, Darkness ja Sky -peleissä pelaaja löytää itsensä rantaan ajautuneena ja Pokémoniksi muuttuneena. Hän muodostaa tapaamansa Pokémonin kanssa seikkailijaryhmän, joka etsii erilaisia esineitä apua tarvitseville Pokémoneille sekä yrittää saada kiinni varas-Grovylen, joka on varastanut Ajan rattaita (Time Gears), jotka pitävät ajan liikkeessä. Kaiken muun ohella pelaaja myös yrittää selvittää, mitä hänelle tapahtui ja mistä hänen kokemansa oudot välähdykset tulevasta johtuvat. Matkaa hidastavat niin villit Pokémonit kuin kilpaileva seikkailijaryhmä, "Team Skull", jonka muodostavat Skuntank, Koffing ja Zubat.
Gates To Infinity -versio

Uusi Pokemon Mystery Dungeon, Pokémon Mystery Dungeon: Gates To Infinity, julkaistiin vuonna 2013 Nintendo 3DS:lle. Peli eroaa aiemmista Mystery Dungeon -peleistä siten, että pelimaailma ja -hahmot ovat täysin kolmiulotteisia. Lisäksi pelaaja voi nyt myös vapaasti valita oman Pokémon-hahmonsa kumppaninsa hahmon lisäksi. Vaihtoehtoina toimivat Pikachu, Axew, Oshawott, Tepig ja Snivy.
Peli alkaa pelaajan näkemästä unesta, jossa tuntematon ääni pyytää häntä pelastamaan Pokémon-maailman. Tämän jälkeen pelaaja huomaa muuttuneensa Pokémoniksi, ja ajautuu salaperäisen portin kautta Pokémon-maailmaan, jossa hän putoaa alas taivaalta, ja tapaa Pokémon-kumppaninsa. Kumppanin haave on pystyttää Quagsirelta ostamalleen maa-alalle "Pokémon-paratiisi", jossa kaikki Pokémonit voivat asua ja elää yhdessä vailla huolia. Pelaaja auttaa kumppaniaan "Mystery Dungeonien" läpikäymisessä, niin kumppaninsa unelman auttamiseksi kuin saamansa hätäviestin tarkoituksen selvittämiseksi.
Super Mystery Dungeon -versio

Pokémon Mystery Dungeon -sarjan uusin osa, Super Mystery Dungeon, julkaistiin maailmanlaajuisesti vuosien 2015 ja 2016 aikana Nintendo 3DS:lle. Se sisältää kaikki julkaisunsa aikaan ollutta 720 Pokémonia.
Rescue Team DX

Pelisarjan ensimmäinen teräväpiirtopeli ja neljäs kotikonsolille tehty Pokémon Mystery Dungeon -peli WiiWare -palveluun tehtyjen pelien jälkeen.
Samalla tämä peli on sekä yhdistelmä että uudelleen tehty versio kahdesta ensimmäisestä Pokémon Mystery Dungeon -peleistä, Red ja Blue Rescue Teamista.
Aiheesta muualla

Serebii.net - Pokémon Mystery Dungeon (englanniksi)
Ronnebyn lentoasema

Ronnebyn lentoasema (IATA: RNB, ICAO: ESDF) Ruotsissa sijaitsee noin 4 kilometrin päässä Ronnebystä, 20 kilometriä Karlshamnista ja 50 kilometriä Karlskronasta. Lentoasema on matkustajamääriltään Etelä-Ruotsin (Götanmaa) kuudenneksi suurin ja Ruotsin 15. suurin lentoasema. Vuonna 2015 lentoaseman kautta kulki yhteensä 216 555 matkustajaa.
Lentoyhtiöt ja kohteet

Blekingeflyg (Tukholma-Bromma)
Scandinavian Airlines System (Tukholma-Arlanda)
Aiheesta muualla

Lentoaseman kotisivut
Ruotsin lentoasemat
| --- | --- |
Tukholman lentoasemat:   Arlanda  Bromma  Skavsta  Västerås 
Muut päälentoasemat:   Göteborg-Landvetter  Göteborg City  Malmö  Luulaja  Uumaja 
Muut yli 50 000 matkustajan lentoasemat:   Östersund  Ängelholm-Helsingborg  Sundsvall-Timrå  Visby  Skellefteå  Ronneby  Kalmar  Växjö  Kiiruna  Örnsköldsvik  Jönköping  Halmstad  Örebro  Kristianstad  Norrköping  Linköping  Trollhättan-Vänersborg 
Alueelliset lentoasemat:   Arvidsjaur  Jällivaara  Borlänge  Kramfors  Lycksele  Storuman  Vilhelmina  Hemavan  Oskarhamn  Mora  Sveg  Hultsfred  Pajala  Hagfors  Torsby
Ruostelaulutyranni

| Ruostelaulutyranni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Laulutyrannit Laniocera
Laji::  rufescens
Kaksiosainen nimi
 Laniocera rufescens  (Sclater, 1858) 
Katso myös
   Ruostelaulutyranni Wikispeciesissä   Ruostelaulutyranni Commonsissa 
Infobox OKNimi-testi OKIUCN-testi OK: 
Ruostelaulutyranni (Laniocera rufescens) on tityrojen heimoon kuuluva varpuslintu.
Levinneisyys

Ruostelaulutyrannia tavataan Meksikon eteläosista Kolumbiaan ja Ecuadoriin. Sen kannaksi arvioidaan 20 000–49 999 yksilöä. Laji on luokiteltu elinvoimaiseksi.
Rodney

Rodney tarkoittaa muun muassa seuraavia:
Etunimenä:
Rodney Dangerfield (1921–2004), yhdysvaltalainen koomikko ja näyttelijä
Sukunimenä:
Brendon Rodney (s. 1992), kanadalainen pikajuoksija
Lester Rodney (1911–2009), yhdysvaltalainen toimittaja
Walter Rodney (1942–1980), guyanalainen poliitikko
Winston Rodney, Burning Spear (s. 1948), jamaikalainen roots reggae -laulaja ja -muusikko
Rodney-luokka, 1830-luvulla valmistettujen toisen luokan linjalaivojen muodostama alusluokka
HMS Rodney (1759), 4-tykkinen kutteri
HMS Rodney (1781), 16-tykkinen alus
HMS Rodney (1809), 74-tykkinen kolmannen luokan linjalaiva
HMS Rodney (1833), 92-tykkinen Rodney-luokan linjalaiva
HMS Rodney (1884), Admiral-luokan taistelulaiva
HMS Rodney (29), Nelson-luokan taistelulaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rodney”, voi hakea sivunnimihaulla, laajalla sivunnimihaulla tai tekstihaulla.
Ruostelinnaorneero

| Ruostelinnaorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Linnaorneerot Pseudoseisura
Laji::  unirufa
Kaksiosainen nimi
 Pseudoseisura unirufa  (D’Orbigny & Lafresnaye, 1838) 
Katso myös
   Ruostelinnaorneero Wikispeciesissä   Ruostelinnaorneero Commonsissa 
Infobox OKNimi-testi OKIUCN-testi OK: 
Ruostelinnaorneero (Pseudoseisura unirufa) on orneeroiden heimoon kuuluva varpuslintu.
Levinneisyys

Ruostelinnaorneeroa tavataan laajalla alueella Boliviassa, Brasilian lounaisosissa ja Pohjois-Paraguayssa. Lajin on kuvattu olevan yleinen ainakin osissa levinneisyysaluettaan, ja sen kanta on vakaa. Se on luokiteltu elinvoimaiseksi.
SUE CD 2

| Sue CD 2 eri esittäjiä |
| --- | --- | --- |

Kokoelmalevyn tiedot
 Julkaistu: 1997
 Formaatti: CD
 Tyylilaji: indierock, pop, punk
 Levy-yhtiö: Kustannusosakeyhtiö Kärki (SUECD-002)
SUE CD:n muut julkaisut
| Sue Compilation Vol. 1 1996 | SUE CD 2 1997 | SUE CD 3 2002 |
Sue CD 2 on  vuonna 1997 ilmestynyt Sue-lehden kokoelmalevy. Sue CD 2 on toinen osa lehden julkaisemaa Sue-kokoelmalevyjen sarjaa.
Kappaleet

The Best: Traci Lords
The Best: Hong Kong Dog
Nothing Nice: Bigot
Nothing Nice: One Day in This Paradise
Anemia: Mikä mättää
Anemia: Minä maksan
Sähköpaimen: Likainen mies
Sähköpaimen: Kuinka voit uskaltaa?
The Phantom Tones: (Everything's Just) Fine
The Phantom Tones: Make a Wish
Waiting for Notes: Seen-A-Lot
Waiting for Notes: Blind
Silver City Bandits: Hearta Bone
Silver City Bandits: Beware of the Dogs
Mai Karman kauniit kuvat: Iskelmä
Noitapastori: Arkiharha ja pyhät häät
Noitapastori: Tuonen lehto
Jyrki Kuri ja Kommunistit: Kävelevä porno
Voimaryhmä: Rudi lentää
Voimaryhmä: Onnea onnea
Ruosteluura

| Ruosteluura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  capitalis
Kaksiosainen nimi
 Grallaria capitalis  Chapman, 1926 
Katso myös
   Ruosteluura Wikispeciesissä   Ruosteluura Commonsissa 
Infobox OKNimi-testi OKIUCN-testi OK: 
Ruosteluura (Grallaria capitalis) on luurien heimoon kuuluva varpuslintu.
Levinneisyys

Ruosteluuraa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
SU-152

SU-152
SU-152 oli neuvostoliittolainen toisen maailmansodan aikainen rynnäkkötykki. Nimensä se sai 152 millimetrin tykistään. Ainoana neuvostoliittolaisena vaununa tykin 152 millimetrin räjähtävä kranaatti pystyi tuhoamaan Tiger-panssarivaunun tai Elefantin. Tästä syystä se sai lempinimen pedontappaja (Zveroboi).
Tarve raskaalla vaunulle bunkkereiden tuhoamiseen tuli esille Stalingradin vastahyökkäyksen, Operaatio Uranuksen aikana. Raskaan 152 millimetrin haupitsilla varustetun KV-2-vaunun valmistus oli päättynyt syksyllä 1941, kun Kirovin tehdas evakuoitiin Leningradista Tšeljabinskiin ja KV-2-vaunut olivat pääasiassa poistuneet vahvuudesta vuoden 1942 aikana. SU-152 perustuu uudempaan KV-1S-vaunun alustaan, johon on asennettu 152 millimetrin ML-20-kanuunahaupitsi.
Vaunun etupanssari on sama kuin raskaan KV-vaunun 75-millimetrinen. Vuonna 1943 tämä ei ollut enää vahva panssarointi, vaan Pak 40 tai uusin Panzer IV ja StuG III/IV pystyivät läpäisemään sen lyhyiden matkojen päästä, Pantherista tai Tigerista puhumattakaan. Myöhemmin rakennetut vaunut perustuvat IS-sarjan panssarivaunun alustaan, jolloin malliksi tuli ISU-152.